 Wasiirka Wasaarada Madaxtooyada Somaliland Md, Maxamuud Xaashi Cabdi ayaa faahfaahin ka bixiyey kulankaasi dex maray labada Madaxweyne waxaanu yidhi Wasiirku Maanta waxa Madaxweynaha Jamhuuriyadda Somaliland Mudane Axmed Maxamed Siilaanyo qasriga Madaxtooyada ku soo bariidiyey Madaxweynihii cusbaa ee la doortay Mudane Muuse Biixi Cabdi oo ay la socdaan masuuliyiin sarsare oo xisbiga KULMIYE ka tirsan iyo Madaxweyne ku xigeenkii dalka oo isna nasiibku siiyey inuu mar labaad noqdo madaxweyne ku xigeenka la doortay. 